Diari Oficial de la Generalitat Valenciana


Sumari del DOGV 4195, del 21-02-2002 (2002/1432)

ORDRE de 12 de febrer de 2002, de la Conselleria d'Economia, Hisenda i Ocupació, per la qual es publica la línia pressupostària per al finançament de les ajudes convocades en el marc de l'Ordre de 7 de juny de 2001, que regula l'aplicació del programa Eurodyssée, i s'obri el termini de presentació de sol·licituds.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4195

Data del DOGV
:   21-02-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/1432


Data del document
:   12-02-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a les empreses
    * treballador jove
    * empresa
    * jove
    * suport econòmic
    * pràctiques de formació
    * ajuda pública

ORDRE de 12 de febrer de 2002, de la Conselleria d'Economia, Hisenda i Ocupació, per la qual es publica la línia pressupostària per al finançament de les ajudes convocades en el marc de l'Ordre de 7 de juny de 2001, que regula l'aplicació del programa Eurodyssée, i s'obri el termini de presentació de sol·licituds. [2002/X1432]
  
La Generalitat Valenciana, a través de la Conselleria d'Economia, Hisenda i Ocupació, participa anualment en el desenvolupament del programa Eurodyssée, creat en l'any 1985 per l'Assemblea de Regions d'Europa.
  
El programa Eurodyssée permet establir intercanvis entre joves treballadors de les regions d'Europa que hi participen, que els possibiliten beneficiar-se d'una formació lingüística i d'un període de pràctiques en una empresa estrangera. Les distintes regions assumeixen la responsabilitat de gestionar el programa, i basant-se en això realitzen la selecció dels candidats, s'encarreguen del seu enviament i acollida, i gestionen les ofertes de períodes de pràctiques.
  
La Generalitat Valenciana, a través de la seua participació en el programa, pretén donar suport a la promoció i formació laboral dels joves valencianes, facilitant-los per a això l'accés a una experiència d'intercanvi internacional. D'altra banda, i en aplicació del principi de reciprocitat, establit per l'Assemblea de Regions d'Europa per a l'aplicació del programa Eurodyssée, la Comunitat Valenciana, per a poder enviar joves valencians a l'estranger, es compromet a rebre i facilitar estades a joves provinents d'altres regions.
  
La present ordre compleix el que estableix l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana pel que fa a la necessitat de donar publicitat a les línies de subvenció que financen la concessió d'ajudes de naturalesa corrent o de capital i de l'import màxim destinat a aquestes.
  
Per tot això, i fent ús de les atribucions que em confereix l'article 35 de la Llei 5/1983, de 30 de desembre, de Govern Valencià, i l'article 47 del text refós de la Llei d'Hisenda Pública Valenciana,
  
ORDENE
  
Article 1
  
Per a l'exercici 2002, i d'acord amb la Llei 10/2001, de 27 de desembre, de Pressupostos de la Generalitat Valenciana per a l'exercici 2002, les ajudes previstes en l'Ordre de 7 de juny de 2001, de la Conselleria d'Economia, Hisenda i Ocupació seran finançades a càrrec del programa pressupostari 612.10, línia T2586000, dels crèdits de la Conselleria d'Economia, Hisenda i Ocupació, consignats en els pressupostos de la Generalitat Valenciana per a 2002, per un import global de tres-cents trenta mil quatre-cents noranta-sis euros i cinquanta-sis cèntims (330.496,56 euros). L'import previst en la present ordre està cofinançat pel Fons Social Europeu.
  
DISPOSICIÓ ADDICIONAL
  
D'acord amb el que estableix l'article 5 de l'Ordre de 7 de juny de 2001, la Generalitat Valenciana té previst per a la present anualitat establir dos fluxos d'arribada de joves estrangers a la nostra comunitat. Les dades d'inici del període laboral d'aquests dos fluxos seran previsiblement els mesos de juny i novembre de 2002.
  
El termini de presentació de sol·licituds, comú a ambdós fluxos, serà de 30 dies a partir de l'endemà de la publicació de la present ordre en el Diari Oficial de la Generalitat Valenciana.
  
DISPOSICIÓ FINAL
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 12 de febrer de 2002
  
El conseller d'Economia, Hisenda i Ocupació,